OpenLLM-France/wikimedia huggingface dataset:
# Kaskad

Kaskad —cascada en suec— va ser un programa de televisió suec dirigit per Åke Falck. El programa es va estrenar el 1962 i va ser el primer programa de televisió suec] que va guanyar el premi de la televisió Rose d'Or a Montreux (Suïssa).
Kaskad va ser transmès per primera vegada el 10 de febrer del 1962 a SVT1. El programa d'animació contenia una barreja de skechts i actuacions musicals. El productor i director va ser Åke Falck.
Entre la llista de convidats hi va haver, entre altres Margareta Einarsson, Eartha Kitt, Jan Malmsjö, Lill Lindfors i Lena Söderblom. La coreografia va ser realitzada per Gordon Marsh, que també va tenir un paper en el programa.
El programa va ser gravat en part a Cirkus (Estocolm) i en part a estudi. El programa també es va emetre a l'exterior, principalment a la BBC a l'agost de 1962. S'ha tornat a produir a SVT en diverses ocasions, fins i tot a la vigília d'any nou de 2006.

## Referències

* 1 2 Åke Falck Svensk Filmdatabas (läst 25 april 2017)
* ↑ Kaskad Svensk Mediedatabas (läst 25 april 2017)
* 1 2 Eartha Kitt Sveriges Radio (läst 25 april 2017)
* ↑ Biografi Arxivat 2019-06-20 a Wayback Machine. Lill Lindfors.com (läst 25 april 2017)
* 1 2 The Golden Rose 1962 BBC (läst 25 april 2017)
* ↑ Eartha Kitt Sydsvenskan, nekrolog 26 december 2008 (läst 25 april 2017)
* ↑ Rose d'Or Light Entertainment Festival IMDB.com (läst 25 april 2017)
* ↑ The Rose d'Or Festival SRF Schweizer Radio und Fernsehen (läst 25 april 2017)

## Enllaços externs

* Kaskad (YouTube)
* Kaskad (Minnenas television SVT)
* bild Jan Malmsjö i Kaskad (SVT)
* Eartha Kitt a Kaskad (Radio Times) Arxivat 2017-04-28 a Wayback Machine.
# Pèire Roqueta

Pèire Roqueta (Marsella, 1898 - Marsella, 1988) va ser un poeta que va escriure en occità, català i francès.
Durant la dictadura de Primo de Rivera, el 1929, dirigí la Revue de la Catalogne, una revista d'assaig sobre la cultura catalana pagada per Francesc Cambó, que es feia des de Marsella i de la qual van aparèixer cinc números.
Va ser jutge d'instrucció a Avinyó, un càrrec des d'on va ajudar a Ferran Soldevila i la seva família durant l'exili a la República Francesa entre el 1939 i el 1943. Durant la mateixa etapa va tenir una extensa correspondència amb Carles Riba.
El 1945 participà en la fundació clandestina de l'Institut d'Estudis Occitans. Va col·laborar a les revistes com Oc i Gai Saber. Publicà els volums de poesia Secret del temps (1951) i De paraules e d'images (1969).

## Referències

* 1 2 «Pèire Roqueta». Gran Enciclopèdia Catalana. Barcelona: Grup Enciclopèdia Catalana.
* 1 2 Els Marges. s.n.; dipositari: Curial Edicions Catalanes, 1998, p. 56.
* ↑ Institut d'Estudis Catalans; Secció Històrico-Arqueològic Cartes de Ferran Soldevila (1912-1970): Edició a cura d'Enric Pujol i Josep Clara. Institut d'Estudis Catalans, 11 gener 2018, p. 178–. ISBN 978-84-9965-395-2.
# Lepidonotothen mizops

Lepidonotothen mizops és una espècie de peix pertanyent a la família dels nototènids.

## Descripció

* Pot arribar a fer 15 cm de llargària màxima.
* El cos presenta dues sèries de taques negroses, irregulars i grosses, les quals conflueixen parcialment.
* 4-5 espines i 34-37 radis tous a l'aleta dorsal i 33-35 radis tous a l'anal.
* Galtes amb dues línies fosques i obliqües.

## Hàbitat

És un peix d'aigua marina, bentopelàgic i de clima polar (46°S-53°S) que viu entre 20 i 220 m de fondària.

## Distribució geogràfica

Es troba a l'oceà Antàrtic: les illes Kerguelen, Heard, del Príncep Eduard i Crozet.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Miller, R.G., 1993. A history and atlas of the fishes of the Antarctic Ocean. Foresta Institute, Nevada.
* ↑ Miller, R.G., 1993.
* ↑ Dewitt, H.H., P.C. Heemstra i O. Gon, 1990. Nototheniidae. P. 279-331. A: O. Gon i P.C. Heemstra (eds.). Fishes of the Southern Ocean. J.L.B. Smith Institute of Ichthyology, Grahamstown, Sud-àfrica.
* ↑ Hureau, J.-C., 1985. Nototheniidae. P. 323-385. A: W. Fischer i J.C. Hureau (eds.). FAO species identification sheets for fishery purposes. Southern Ocean (Fishing areas 48, 58 and 88). Roma. Vol. 2:233-470.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Ozouf-Costaz, C. i M. Doussau de Bazignan, 1987. Chromosome relationships among 15 species of Nototheniidae. P. 413-419. A: Kullander, S.O i B. Fernholm (eds.). Proceedings of the V Congress of European Ichthyologists. Museu Suec d'Història Natural, Estocolm, Suècia.
* Ozouf-Costaz, C., J.-C. Hureau i M. Beaunier, 1991. Chromosome studies on fish of the suborder Notothenioidei collected in the Weddell Sea during EPOS 3 cruise. Cybium 15(4):271-289.
* Prirodina, V.P., 1994. Review of karyotypic and taxonomic diversity in the suborder Notothenioidei (Perciformes). J. Ichthyol. 34(6):1-13.
* Prirodina, V.P., 1997. The directions of the karyotype specialization in the suborder Notothenioidei (Teleostei: Perciformes). Cybium 21(4):393-397.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Musa: The Warrior

Musa (무사; lit. "Guerrer"), és una pel·lícula sud-coreana de 2001 d'acció dramàtica d'èpica dirigida per Kim Sung-su, protagonitzada per Jung Woo-sung, Ahn Sung-ki, Joo Jin-mo i l'actriu xinesa Zhang Ziyi. Basada en fets reals de manera parcial, segueix les aventures d'una delegació de pau coreana mentre intentaven tornar a Corea a través dels inhòspits deserts del nord de la Xina.
La pel·lícula és considerada una de les pel·lícules més grans de la història del cinema sud-coreà. En el moment de la seva producció, el seu pressupost era el més gran que hi ha hagut per a una pel·lícula coreana. Presenta un alt grau de precisió històrica en el vestuari, l'atrezzo, els escenaris i, més inusualment, el llenguatge; és a dir, tothom parla en la seva llengua materna o a través d'un intèrpret conversant en una lingua franca. La pel·lícula va ser la vuitena pel·lícula més taquillera del 2001 amb més de dos milions d'entrades venudes. Aquesta pel·lícula no ha estat doblada al català.

## Referències

* 1 2 «Pel·lícules dirigides per Kim Sung-su doblades al català». esadir.cat. [Consulta: 28 gener 2020].
* ↑ «The Best Selling Films of 2001». [Consulta: 12 abril 2015].

## Enllaços externs

* Musa a Internet Movie Database (anglès)
# Línia Schuster

La línia Schuster va ser una línia de fortificacions construïda a Luxemburg una mica abans de la Segona Guerra Mundial. Va ser anomenada així per l'encarregat de construir-la, el luxemburguès Joseph Schuster.
La línia consistia principalment en blocs de formigó i reixes de ferro als ponts de la frontera amb Alemanya. Terra endins, també es van bloquejar algunes carreteres que duien a França i Alemanya. Durant la Segona Guerra Mundial, la línia no va causar gaires problemes a la Wehrmacht: les reixes de ferro es van eliminar, i els blocs de ciment i els blocatges de carretera, simplement, van ser volats.

## Vegeu també

* Invasió de Luxemburg

## Referències

* ↑ Nilles, Léon N.: "Die Schusterlinie: Ein Betonklotz gegen die Wehrmacht." In: Lëtzebuerger Journal 53 (2000), Nr. 88 (9. May), p.10-11

## Bibliografia

* Milmeister, Jean: "Sturm auf die "Schusterlinie." In: Letzeburger Sonndesblad 113 (1980), Nr.19, p. 6.
# Pompeia de parricidiis

La lex Pompeia de parricidiis va ser una llei romana establerta a proposta de Gneu Pompeu Magne l'any 55 aC, quan era cònsol amb Marc Licini Cras. Estenia la consideració de parricides als que mataven a un germà, germana, cosí germà, cosina germana, gendre, sogre, padrastre, madrastra, fillastre, patró i patrona. Una vegada l'acusat confessava era fuetejat i després posat dins un sac de cuiro amb un gos, un gall, un escurçó i una mona vius, i el sac es tirava al mar o a un riu profund. Si el mort no estava entre els compresos en la llei de parricidi se li aplicaven les penes de la llei Cornelia de sicariis et veneficis. Hi ha qui posa en dubte aquesta llei degut a la seva crueltat, però Justinià I en parla al Corpus Juris Civilis, i Juvenal també ho menciona en una de les seves Sàtires.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 134-135.
# Marc Àper

Marc Àper (en llatí Marcus Aper) va ser un orador romà nascut a la Gàl·lia que va arribar pels seus mèrits a qüestor, tribú i pretor.
És introduït com un dels oradors al diàleg Dialogus de oratoribus atribuït a Tàcit on defensa l'estil retòric predominant a la seva època davant dels que volien retornar a la forma antiga.

## Referències

* ↑ [https://quod.lib.umich.edu/m/moa/acl3129.0001.001/239?rgn=full+text;view=image;q1=AperSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 224. ]
# Kim Jung-hwan

Kim Jung-Hwan –en hangul, 김정환– (Seül, 2 de setembre de 1983) és un esportista sud-coreà que competeix en esgrima, especialista en la modalitat de sabre.
Va participar en tres Jocs Olímpics d'Estiu entre els anys 2012 i 2020, i hi va obtenir un total de quatre medalles: or a Londres 2012, bronze a Rio de Janeiro 2016 i or i bronze a Tòquio 2020.
Va guanyar sis medalles en el Campionat del món d'Esgrima entre els anys 2013 i 2022 i va guanyar 20 medalles en el Campionat d'Àsia entre els anys 2007 i 2023.

## Palmarès internacional

Jocs Olímpics :
| Any | Lloc | Medalla | Prova |
| 2012 | Londres (Regne Unit) | 1 | Sabre per equips |
| 2016 | Rio de Janeiro (Brasil) | 3 | Sabre individual |
| 2020 | Tòquio (Japó) | 1 | Sabre per equips |
| 2020 | Tòquio (Japó) | 3 | Sabre individual |
| Campionat del món ||||
| Any | Lloc | Medalla | Prova |
| 2013 | Budapest (Hongria) | 3 | Sabre per equips |
| 2014 | Kazan (Rússia) | 2 | Sabre per equips |
| 2017 | Leipzig (Alemanya) | 1 | Sabre per equips |
| 2018 | Wuxi (Xina) | 1 | Sabre individual |
| 2018 | Wuxi (Xina) | 1 | Sabre per equips |
| 2022 | El Caire | 1 | Sabre per equips |
| Campionat d'Àsia ||||
| 2007 | Nantong | 3 | Sabre individual |
| 2007 | Nantong | 2 | Sabre per equips |
| 2008 | Bangkok | 2 | Sabre per equips |
| 2010 | Seül | 2 | Sabre per equips |
| 2011 | Seül | 1 | Sabre per equips |
| 2012 | Wakayama | 3 | Sabre individual |
| 2012 | Wakayama | 2 | Sabre per equips |
| 2013 | Shanghai | 2 | Sabre individual |
| 2013 | Shanghai | 1 | Sabre per equips |
| 2014 | Suwon | 1 | Sabre per equips |
| 2015 | Singapur | 1 | Sabre individual |
| 2015 | Singapur | 1 | Sabre per equips |
| 2016 | Wuxi | 1 | Sabre individual |
| 2016 | Wuxi | 1 | Sabre per equips |
| 2017 | Hong Kong | 1 | Sabre per equips |
| 2018 | Bangkok | 2 | Sabre individual |
| 2018 | Bangkok | 3 | Sabre per equips |
| 2022 | Seül | 2 | Sabre individual |
| 2022 | Seül | 1 | Sabre per equips |
| 2023 | Wuxi | 1 | Sabre per equips |

## Referències

* ↑ «Kim Jung-Hwan». Base de dades de la FIE (anglès)
# Jun Chen

Jun Chen (segle XX) (en xinès 陳俊) és una astrònoma estatunidenca d'origen xinès i descobridora de planetes menors.
Va obtenir la seva llicenciatura a la Universitat de Pequín el 1990 i va obtenir el seu doctorat a la Universitat de Hawaii el 1997.
Treballant juntament amb David Jewitt, Jane Luu i altres astrònoms, ha co-descobert diversos objectes del cinturó de Kuiper. El Minor Planet Center li atribueix el co-descobriment de 10 planetes menors durant el període 1994-1997.
Actualment treballa com a desenvolupadora de programari a la indústria privada.

## Planetes menors descoberts

Planetes menors descoberts: 10 :
| (15807) 1994 GV 9 | 15 d'abril de 1994 | MPC |
| (15820) 1994 TB | 2 d'octubre de 1994 | MPC |
| (15874) 1996 TL 6 | 9 d'octubre de 1996 | MPC |
| (15883) 1997 CR 29 | 3 de febrer de 1997 | MPC |
| (20108) 1995 QZ 9 | 29 d'agost de 1995 | MPC |
| (20161) 1996 TR 66 | 8 d'octubre de 1996 | MPC |
| (32929) 1995 QY 9 | 31 d'agost de 1995 | MPC |
| (33001) 1997 CU 29 | 6 de febrer de 1997 | MPC |
| 79360 Sila–Nunam | 3 de febrer de 1997 | MPC |
| (118228) 1996 TQ 66 | 8 d'octubre de 1996 | MPC |
| $^A$ amb David C. Jewitt $^B$ amb Chad Trujillo $^C$ amb Jane Luu |||

## Referències

* 1 2 «Alumni (alphabetical listing)» (en anglès). University of Hawaii Institute of Astronomy. Arxivat de l'original el 2015-08-26. [Consulta: 22 agost 2023].
* ↑ Zuppero, A. «Discovery of Abundant, Accessible Hydrocarbons Nearly Everywhere in the Solar System» ( PDF) (en anglès), maig 1996.
* 1 2 «Minor Planet Discoverers (by number)» (en anglès). Minor Planet Center (MPC), 20-06-2016.
# Quitxés

Els quitxés són un poble indígena de Guatemala, de cultura i llengua maia. La paraula quitxé prové de qui, o quiy, que significa "molts", i txe, paraula maia original, que al·ludeix a un bosc o terra de molts arbres. El Quiché és també el nom d'un departament de Guatemala.

## Història

El poble quitxé és un dels pobles maies nadius de l'altiplà guatemalenc. En temps precolombins els quitxés van establir un dels més poderosos estats de la regió. L'última ciutat capital era Gumarcaaj, també coneguda com a Utatlán, les ruïnes de la qual es troben a dos quilòmetres de Santa Cruz del Quiché, al departament d'El Quiché, Guatemala.
Van ser conquistats per l'espanyol Pedro de Alvarado a principis del segle xvi, en 1524. L'últim comandant de l'exèrcit quitxé va ser Tecún Umam, qui va ser mort per Alvarado en la batalla dels Plans del Pinal. Tecún Uman és encara un heroi popular nacional i figura de llegenda, també és l'heroi nacional de Guatemala.
El departament de Quiché va ser nomenat així en al·lusió a aquest poble que en el seu inici va ocupar el territori denominat "Quix Ché" que significa "arbres amb espines". Aquest departament és la llar central del poble quitxé, encara que en temps recents s'ha dispersat sobre una àrea més àmplia del territori guatemalenc.

## La llengua quitxé

El k'iche' és part de la família de llengües maies. El nombre de parlants és entre 1 i 2 milions de persones, principalment en els departaments d'El Quiché, Totonicapán, Sololá, Quetzaltenango, Huehuetenango i Suchitepéquez. És l'idioma maia amb més parlants a Guatemala i el segon del país després de l'espanyol. La majoria dels indígenes k'iche's també parlen l'idioma espanyol, excepte en algunes àrees rurals aïllades.
El text més famós en idioma K'iche' és el Popol Vuh o "Llibre del temps", on es narra l'origen d'aquest poble des de la creació del món, dels déus i dels primers homes i dones, formats de blat de moro, fins a la conquesta espanyola.

## Vegeu també

* Chojolom
* Rigoberta Menchú

## Referències

* ↑ Guatemala Arxivat 2014-01-07 a Wayback Machine. al web del Sistema de Información de los Pueblos Indígenas de América (UNAM)

## Bibliografia

* Carmack, Robert M.. Quichéan Civilization: The Ethnohistoric, Ethnographic and Archaeological sources. Berkeley and Los Angeles: University of California Press, 1973. ISBN 0-520-01963-6. OCLC 649816.
* Carmack, Robert M.. The Quiché Mayas of Utatlán: The Evolution of a Highland Guatemala Kingdom. Norman: University of Oklahoma Press, 1981. ISBN 0-8061-1546-7. OCLC 6555814.
* Coe, Michael D.. The Maya. 6th edition, fully revised and expanded. Londres i Nova York: Thames & Hudson, 1999. ISBN 0-500-28066-5. OCLC 59432778.
* Zamora Acosta, Elías. Los mayas de las tierras altas en el siglo XVI. Tradición y cambio en Guatemala. Diputació Provincial de Sevilla, 1985, p. 495 pàgines. ISBN 978-84-505-1746-0.

## Enllaços externs

* K'iche' - una introducció - article a Citizendium
* Allen J. Christenson's K'iche'-English Dictionary
* A reversal, the English-K'iche' Dictionary
# Pompeia de vi

La lex Pompeia de vi va ser una antiga llei romana aprovada a proposta de Gneu Pompeu Magne, que ordenava investigar qui havien estat els assassins de Publi Clodi Pulcre mort a la via Àpia, els autors de l'incendi del palau del Senat i els que havien entrat a la casa de l'interrex Marc Lèpid.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 133-134.
# Košická Polianka

Košická Polianka és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1335.
# Jun Fukuda

Jun Fukuda (japonès: 福田 純, Fukuda Jun) (Hsinking, Manxukuo, avui Changchun, Manxúria, RP Xina, 17 de febrer de 1923 − Setagaya, Tòquio (Japó), 3 de desembre de 2000) va ser un director i guionista japonès.

## Filmografia
### Director

* 1959: Osorubeki hiasobi
* 1960: Denso Ningen
* 1961: Hoero datsugokushu
* 1961: Nasake muyo no wana
* 1961: Nakito gozansu
* 1961: Arigataya sandogasa
* 1961: Ankokugai gekimetsu meirei
* 1962: Nihon ichi no wakadaishô
* 1962: Ankokugai no kiba
* 1963: Nippon jitsuwa jidai
* 1963: Hawai no wakadaishô
* 1963: Norainu sakusen
* 1964: Trap of Suicide Kilometer
* 1964: Chi to daiyamondo
* 1965: Ankokugai gekitotsu sakusen
* 1965: Honkon no shiroibara
* 1965: Hyappatsu hyakuchu
* 1966: Doto ichiman kairi
* 1966: Gojira, Ebirâ, Mosura: Nankai no daiketto
* 1967: El fill de Godzilla (Kaijûtô no kessen: Gojira no musuko)
* 1968: Hyappatsu hyakuchu: Ogon on me
* 1969: Furesshuman wakadaishô
* 1969: Nyu jirando no wakadaishô
* 1969: Dai Nippon suri washûdan
* 1969: Konto Gojugo-go: Uchu daibôken
* 1970: Yaju toshi
* 1970: Kigeki sore ga otoko no ikiru michi
* 1971: Nishi no betenshi, higashi no sagishi
* 1972: Godzilla contra Gàinga (Chikyû kogeki meirei: Gojira tai Gaigan)
* 1973: Godzilla vs Megalon (Gojira tai Megaro)
* 1973: Ryusei Ningen Zon (sèrie TV)
* 1974: Godzilla contra Cibergodzilla (Gojira tai Mekagojira)
* 1974: Kigeki damashi no jingi
* 1974: Esupai
* 1977: Wakusei daisenso

### Guionista

* 1962: Ankokugai no kiba
* 1965: Ankokugai gekitotsu sakusen
* 1966: Doto ichiman kairi
* 1968: Hyappatsu hyakuchu: Ogon on me
* 1973: Ôkami no monshô
* 1973: Godzilla vs Megalon
* 1974: Gojira tai Mekagojira
* 1974: Kigeki damashi no jingi

## Referències

* ↑ «biografia de Jun Fukuda». Imdb.
* ↑ «filmografiade Jun Fukuda». The New York Times.
# Quitxalla (programa)

Quitxalla va ser un programa de televisió emès al Circuit Català de Televisió Espanyola entre 1979 i 1981. El programa, un espai infantil de jocs, dibuixos animats, concursos, titelles i relats de contes que combinava l'enregistrament a plató amb exteriors, era presentat per Joan Armengol i Anna Maria Vidal, i dirigit per Enric Frigola.
Quitxalla va començar a emetre's al Circuit Català a partir d'octubre de 1979 com a espai infantil dels dissabtes, reemplaçant així Terra d'escudella i augmentant el temps de programació infantil de TVE Catalunya. A partir d'abril de 1981 passà a emetre's diàriament de dilluns a dijous a la segona cadena de TVE, amb resums els dissabtes per la primera. La sintonia del programa («Dansa de quitxalla») era interpretada per la Companyia Elèctrica Dharma.

## Terra de quitxalla

Terra de quitxalla aparegué el juny de 1981. Era diari de dilluns a dijous i els diumenges, tenia diverses seccions i també aprofitava material de Quitxalla i Terra d'escudella.

## Referències

* ↑ «'Ho has vist!?' recorda 'Vostè pregunta' i 'Quitxalla'». Radiotelevisió Espanyola, 02-09-2019. [Consulta: 28 abril 2022].
* 1 2 3 González Monge, Ferran. El teatre en català a TVE (1964-2005). Primera edició en format digital. Barcelona: Editorial UOC, 2015, p. [150-1]. ISBN 978-84-9064-648-9.
* ↑ Baget Herms, Josep Maria. «De 'Terra d'escudella' a 'Quitxalla'» ( PDF). La Vanguardia, 16-10-1979, pàg. 62.
* ↑ Publicada com a disc senzill: Cabra-Edigsa, UM 2060.

## Enllaços externs

* Programes de Quitxalla al web de RTVE
# NBA 2K

NBA 2K és una saga de videojocs de bàsquet que van ser llançats en un principi de manera exclusiva per la Sega Dreamcast començant l'any 1999. La saga va ser publicada al principi per Sega, sota la marca de Sega Sports i desenvolupat per Visual Concepts.

## La saga

| Títol | Any | Publicador | Coberta | Plataformes | Inovació |
| NBA 2K | 1999 | Sega Sports | Allen Iverson | Sega Dreamcast | |
| NBA 2K1 | 2000 | Sega Sports | Allen Iverson | Sega Dreamcast | Amb mode multijugador en línia |
| NBA 2K2 | 2001 | Sega Sports | Allen Iverson | Sega Dreamcast, PlayStation 2, Xbox, GameCube | |
| NBA 2K3 | 2002 | Sega Sports | Allen Iverson | PlayStation 2, Xbox, GameCube | |
| ESPN NBA Basketball | 2003 | Sega Sports | Allen Iverson | PlayStation 2, Xbox | |
| ESPN NBA 2K5 | 2004 | Sega Sports | Ben Wallace | PlayStation 2, Xbox | |
| NBA 2K6 | 2005 | 2K Sports | Shaquille O'Neal | PlayStation 2, Xbox, Xbox 360 | |
| NBA 2K7 | 2006 | 2K Sports | Shaquille O'Neal | PlayStation 2, PlayStation 3, Xbox, Xbox 360 | |
| NBA 2K8 | 2007 | 2K Sports | Chris Paul/José Calderón (ESP) | PlayStation 2, PlayStation 3, Xbox 360 | |
| NBA 2K9 | 2008 | 2K Sports | Kevin Garnett(EUA)/José Calderón(ESP) | PlayStation 2, PlayStation 3, Xbox360 |- |
| NBA 2K10 | 2009 | 2K Sports | Kobe Bryant | PlayStation 2, PlayStation 3, [Xbox360] ,Play Station Portable [PSP], [Nintendo Wii] | |
| NBA 2K11 | 2010 | 2K Sports | Michael Jordan | PlayStation 3, [Xbox360] ,Play Station Portable [PSP], [Nintendo Wii]| | |
| NBA 2K12 | 2011 | 2K Sports | Michael Jordan | PC, IOs, PlayStation 3 Xbox360, Nintendo Wii | |
| NBA 2K13 | 2012 | 2K Sports | Kevin Durant | PC, Xbox360, Wii, Wii U, PlayStation 3 PSP | |
| NBA 2K14 | 2013 | 2K Sports | LeBron James | PlayStation 4 PlayStation 3 PC, Xbox one, Xbox 360 | |

## Referències

* ↑ Chris Paul Named Cover Athlete for NBA® 2K8 Arxivat 2007-09-10 a Wayback Machine. www.2ksports.com
# Mangualde

Mangualde és un municipi portuguès, situat al districte de Viseu, a la regió del Centre i a la subregió de Dão-Lafões. L'any 2004 tenia 21.158 habitants. Es divideix en 18 freguesias. Limita al nord amb Penalva do Castelo, a l'est amb Fornos de Algodres, al sud-est amb Gouveia, al sud amb Seia, al sud-oest amb Nelas i al nord-oest amb Viseu.

## Població

Població del concelho de Mangualde (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 10.216 | 12.345 | 22.340 | 23.225 | 23.311 | 21.438 | 21.808 | 20.990 | 21.158 |

## Freguesies

* Abrunhosa-a-Velha
* Alcafache
* Chãs de Tavares
* Cunha Alta
* Cunha Baixa
* Espinho
* Fornos de Maceira Dão
* Freixiosa
* Lobelhe do Mato
* Mangualde
* Mesquitela
* Moimenta de Maceira Dão
* Póvoa de Cervães
* Quintela de Azurara
* Santiago de Cassurrães
* São João da Fresta
* Travanca de Tavares
* Várzea de Tavares
# Ponzano Monferrato

Ponzano Monferrato és un municipi situat al territori de la Província d'Alessandria, a la regió del Piemont, (Itàlia).
Ponzano Monferrato limita amb els municipis de Castelletto Merli, Cereseto, Mombello Monferrato, Moncalvo i Serralunga di Crea.
Pertany al municipi la frazione de Salabue.

## Galeria

* Sacro Monte di Crea (Capella del Paradís)
* Sacro Monte di Crea (Santuari)
* Sacro Monte di Crea (Capella de La Resurrezione)
# Košický Klečenov

Košický Klečenov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1427.